สรุปภาวะตลาดต่างประเทศวันศุกร์
สรุปภาวะตลาดต่างประเทศ ประจำวันที่ 3 ก.พ.60
6 ก.พ. 2560

ดัชนีดาวโจนส์ตลาดหุ้นนิวยอร์กปิดพุ่งกว่า 100 จุด เมื่อวันศุกร์ (3 ก.พ.) และทำสถิติปิดเหนือ 20,000 จุดอีกครั้ง ในขณะที่ NASDAQ ปิดที่ระดับสูงสุดเป็นประวัติการณ์ เนื่องจากตลาดขานรับตัวเลขจ้างงานสหรัฐเดือนม.ค.ที่แข็งแกร่งเกินคาด
ดัชนีเฉลี่ยอุตสาหกรรมดาวโจนส์ปิดที่ 20,071.46 จุด เพิ่มขึ้น 186.55 จุด หรือ +0.94% ดัชนี NASDAQ ปิดที่ 5,666.77 จุด เพิ่มขึ้น 30.57 จุด หรือ +0.54% ดัชนี S&amp;P500 ปิดที่ 2,297.42 จุด เพิ่มขึ้น 16.57 จุด หรือ +0.73%
 
ตลาดหุ้นยุโรปปิดบวก เมื่อวันศุกร์(3 ก.พ.) โดยภาวะการซื้อขายได้รับปัจจัยหนุนจากตัวเลขจ้างงานสหรัฐเดือนม.ค.ที่แข็งแกร่งเกินคาด
ดัชนี Stoxx Europe 600 เพิ่มขึ้น 0.6% ปิดที่ 364.07 จุด
ดัชนี CAC-40 ตลาดหุ้นฝรั่งเศสปิดที่ 4,825.42 จุด เพิ่มขึ้น 31.13 จุด หรือ +0.65% ดัชนี DAX ตลาดหุ้นเยอรมันปิดที่ 11,651.49 จุด เพิ่มขึ้น 23.54 จุด หรือ +0.20% ดัชนี FTSE 100 ตลาดหุ้นลอนดอนปิดที่ 7,188.30 จุด เพิ่มขึ้น 47.55 จุด หรือ +0.67%
 
ตลาดหุ้นลอนดอนปิดบวก เมื่อวันศุกร์ (3 ก.พ.) โดยภาวะการซื้อขายได้รับปัจจัยหนุนจากตัวเลขจ้างงานสหรัฐที่แข็งแกร่ง
ดัชนี FTSE 100 ปิดที่ 7,188.30 จุด เพิ่มขึ้น 47.55 จุด หรือ +0.67%
 
สัญญาทองคำตลาดนิวยอร์กปิดบวก เมื่อวันศุกร์(3 ก.พ.) เนื่องจากนักลงทุนเข้าซื้อทองคำ หลังจากตัวเลขรายได้ต่อชั่วโมงโดยเฉลี่ยของแรงงานสหรัฐในเดือนม.ค. เพิ่มขึ้นในอัตราลดลง จึงทำให้นักลงทุนคลายความกังวลเกี่ยวกับแนวโน้มการขึ้นดอกเบี้ยของธนาคารกลางสหรัฐ (เฟด) จากสถานการณ์เงินเฟ้อสูงขึ้นในระยะนี้
สัญญาทองคำตลาด COMEX (Commodity Exchange) ส่งมอบเดือนเม.ย. เพิ่มขึ้น 1.4 ดอลลาร์ หรือ 0.11% ปิดที่ 1,220.80 ดอลลาร์/ออนซ์
สัญญาโลหะเงินส่งมอบเดือนมี.ค. เพิ่มขึ้น  5 เซนต์ หรือ 0.29% ปิดที่ 17.479 ดอลลาร์/ออนซ์
สัญญาพลาตินัมส่งมอบเดือนเม.ย. เพิ่มขึ้น 7.1 ดอลลาร์ หรือ 0.71% ปิดที่ 1,006.70 ดอลลาร์/ออนซ์
สัญญาพัลลาเดียมส่งมอบเดือนมี.ค. ร่วง 10.05 ดอลลาร์ หรือ 1.3% ปิดที่ 749 ดอลลาร์/ออนซ์
 
สัญญาน้ำมันดิบเวสต์เท็กซัส (WTI) ตลาดนิวยอร์กปิดบวก เมื่อวันศุกร์ (3 ก.พ.) ขานรับกลุ่มประเทศน้ำมันเดินหน้าลดการผลิตตามข้อตกลง
สัญญาน้ำมันดิบ WTI ส่งมอบเดือนมี.ค. เพิ่มขึ้น 29 เซนต์ หรือ 0.54% ปิดที่ 53.83 ดอลลาร์/บาร์เรล
สัญญาน้ำมันดิบเบรนท์ส่งมอบเดือนเม.ย.  เพิ่มขึ้น 25 เซนต์ หรือ 0.44% ปิดที่ 56.81 ดอลลาร์/บาร์เรล
 
สกุลเงินดอลลาร์สหรัฐแข็งค่าขึ้น เมื่อเทียบสกุลเงินหลักส่วนใหญ่เมื่อวันศุกร์(3 ก.พ.) เนื่องจากนักลงทุนเข้าซื้อดอลลาร์สหรัฐ หลังจากตัวเลขจ้างงานสหรัฐเดือนม.ค.แข็งแกร่งเกินคาด
ยูโรแข็งค่าขึ้นเมื่อเทียบดอลลาร์สหรัฐที่ 1.0766 ดอลลาร์สหรัฐ จากระดับ 1.0764 ดอลลาร์สหรัฐ เงินปอนด์อ่อนค่าลงสู่ระดับ 1.2481 ดอลลาร์สหรัฐ จากระดับ 1.2527 ดอลลาร์สหรัฐ และดอลลาร์ออสเตรเลียแข็งค่าสู่ระดับ 0.7675 ดอลลาร์สหรัฐ จากระดับ 0.7662 ดอลลาร์สหรัฐ
ดอลลาร์สหรัฐแข็งค่าขึ้นเมื่อเทียบเงินเยนที่ระดับ 112.97 เยน จากระดับ 112.71 เยน ขณะที่แข็งค่าขึ้นเมื่อเทียบฟรังก์สวิสที่ระดับ 0.9938 ฟรังก์ จากระดับ 0.9925 ฟรังก์ และแข็งค่าขึ้นเทียบดอลลาร์แคนาดาที่ระดับ 1.3028 ดอลลาร์แคนาดา จากระดับ 1.3027 ดอลลาร์แคนาดา